### | | | | --- | --- | | | | | --- | | **Teknik- og Miljøudvalget** 4. februar 2016 Sagsnr. 710-2015-49052 Dok.nr. 710-2015-327929 Sagsbehandler DPHWSO | | 15.                 Forslag til Lokalplan nr. 369 - Boligområde ved [adresse] i Hinnerup og [adresse] nr. 18 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag til
lokalplan nr. 369 - Boligområde ved [adresse] i Hinnerup og Kommuneplantillæg nr.
18”.

Formålet med lokalplanen er at åbne mulighed for opførelse
af åben-lav bebyggelse og skabe et velfungerende boligområde med gode,
rekreative forbindelser til de øvrige boligkvarterer mod syd og det åbne land
mod nord.

Forslaget omfatter to boligområder, der er adskilt af
Ole Berg. Den østlige del af lokalplanområdet er privat ejet, mens området vest
for Haarvej er kommunalt ejet.

Området opdeles i tre delområder. Et til grønne fælles
friarealer og to til boligområder. Der kan inden for lokalplanen etableres ca. 81
åben-lave boliger med grundstørrelser fra ca. 800 til 1.200 m2.

Teknik og Kultur har udarbejdet forslaget i samarbejde med
den private grundejer og dennes rådgiver.

**VURDERING**

Den vestlige del af lokalplanområdet har tilkørsel fra
[adresse] og har hidtil været anvendt til fritidsformål. Området ligger på et
jævnt terræn og anvendes i dag blandt andet til hundetræningsbane. Ved [adresse]
er der anlagt en grus-parkeringsplads, der benyttes som endestation for busrute
200. Området er afgrænset af tæt beplantning.

Den østlige del af lokalplanområdet er landbrugsjord
beliggende i et kuperet terræn. Området nord for denne del af lokalplanområdet
er lokalplanlagt til golfbane m.v.

Den vestlige del af lokalplanområdet ligger inden for
”Lokalplan 118 - Område til hundetræningsområde og fritidsaktiviteter og leg”.
Hundetræningsbanen planlægges flyttet, og lokalplan 118 aflyses i sin helhed af
nærværende lokalplan.

Der er i tilknytning til lokalplanforslaget udarbejdet et
tillæg til Kommuneplan 13 med henblik på en mindre udvidelse af rammeområde
2.BO.6, der er udlagt til boligformål. Rammeområde 2.RE.3, der er udlagt til
rekreative formål, reduceres tilsvarende. Kommuneplantillægget omfatter
endvidere en ændring af kommuneplanens rækkefølgebestemmelser, således at hele
området kan udbygges på samme tid. Med de gældende bestemmelser skal den
østlige del af lokalplanområdet udbygges før den vestlige del.

Området er udlagt med særlige vilkår til beskyttelse af
grundvandet i Kommuneplan 13. Der tinglyses derfor deklaration om pesticidfri
drift af hele lokalplanområdet inden, der sker salg af byggegrunde fra området.

Teknik og Kultur har screenet lokalplanforslaget efter ”Lov
om miljøvurdering af planer og programmer”. Det vurderes, at de miljømæssige
konsekvenser som følge af lokalplanens gennemførelse er af en sådan karakter,
at det ikke er nødvendigt at udarbejde en egentlig miljøvurdering.

**ØKONOMI**

Lokalplanen åbner mulighed for byggemodning af området med
anlæg af veje, stier og efterfølgende grundsalg. Områdets veje, stier og
fællesarealer, herunder beplantning og grønne områder, vil sammen med
vedligeholdelsesforpligtelsen blive overdraget til den grundejerforening, der
stiftes for området.

Hen over området går to højspændingsledninger med
henholdsvis 60 og 150 KV.

Det er en forudsætning for lokalplanens realisering, at højspændingsledningerne
omlægges og jordføres. Der er indledt samarbejde om jordlægningen mellem
Favrskov Kommune, den private grundejer og ledningsejerne.

Byggemodningen for det område der
er kommunalt ejet forventes igangsat i slutningen af 2016, når lokalplanen er
endelig vedtaget. Der er ikke afsat rådighedsbeløb til byggemodningen. Det
forventes, at der senere i 2016 i en separat sag vil blive søgt om
tillægsbevilling med tilhørende rådighedsbeløb.

Ejeren af den private del af
lokalplanområdet har underskrevet en erklæring om fraskrivelse af kommunal
overtagelsespligt.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist
på mindst otte uger.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan
nr. 369 – Boligområde ved [adresse] i Hinnerup og Kommuneplantillæg nr. 18”
godkendes og fremlægges i offentlig høring i otte uger.

**BESLUTNING**

**Bilag**

|  |  |
| --- | --- |
| Forslag til lokalplan 369 - Boligområde ved [adresse] i Hinnerup og Kommuneplantillæg nr. 18 | 710-2016-29021 |